Diari Oficial de la Generalitat Valenciana


Sumari del DOGV 3453, del 12-03-1999 (1999/1534)

Notificació de la resolució de l'expedient sancionador número 709/95.
---------------------------------------------------------------------

### Dades del document

Número de DOGV
:   3453

Data del DOGV
:   12-03-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/1534


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució de l'expedient sancionador número 709/95. [1999/X1534]
  
Atés que no s'ha pogut notificar, en el domicili conegut per aquesta administració, la resolució de l'expedient sancionador núm. 709/95, de 2 d'octubre de 1998, per la qual es declara a Restaurant Bernat, SL, responsable d'una infracció de la Llei de Costes, d'acord amb el que estableix l'article 59.4 de la Llei de 26 de novembre, es fa públic el text íntegre de la resolució esmentada perquè aquest anunci servesca de notificació a l'interessat.
  
«Vista la proposta de resolució formulada per l'instructor de l'expedient esmentat, en els següents termes:
  
?Proposta de resolució que formula el Sr. José Luis Martínez Zahonero, instructor de l'expedient sancionador que se segueix contra Restaurant Bernat, SL, per executar obres en zona de servitud de protecció sense autorització administrativa.
  
D'acord amb el que disposa l'article 18 del Reial Decret 1.398/1993, de 4 d'agost, pel qual s'aprova el Reglament de Procediment per a l'exercici de la potestat sancionadora, formule la present proposta de resolució que base en els següents:
  
I. Fets:
  
1r) El 9 de febrer de 1996, el director general d'Obres Públiques va dictar resolució d'inici d'expedient sancionador. Així mateix, el 29 del mateix mes l'instructor de l'expedient va dictar el corresponent plec de càrrecs. Intentada la notificació d'aquestes resolucions per mitjà de correu certificat i tornades por caducades en tres ocasions, es procedeix a la notificació a través del tauler d'anuncis de l'Ajuntament de Dénia i de la publicació en el Diari Oficial de la Generalitat Valenciana.
  
2n) Que no hi ha hagut al·legacions per part de Restaurant Bernat, SL.
  
D'acord amb les actuacions en el procediment es declaren fets provats els següents:
  
En els accessos i terrassa del Restaurant Bernat, situat a la Partida de les Deveses A, c/ Santa Anna núm. 3 de la Platja de les Deveses de Dénia, s'han realitzat obres consistents en:
  
- Instal·lació d'un rafal, format per una estructura metàl·lica lleugera coberta per planxes de fibrociment ondulat.
  
Aquestes obres es troben en zona de servitud de protecció, en una superfície de 190 m2.
  
Els fets declarats provats estan qualificats d'infracció lleu i tipificats en l'article 174.c) i 175.3 del Reglament de Costes.
  
A la infracció indicada li correspon una sanció de 83.125 pessetes segons el que estableix l'article 185 del Reglament per a l'execució de la Llei de Costes.
  
Dels esmentats fets és responsable en concepte d'autor Restaurant Bernat, SL.
  
En conseqüència aquest instructor proposa:
  
1r) Declarar responsable en concepte d'autor de la infracció de la Llei de Costes consistent en la realització d'obres en zona de servitud de protecció sense autorització administrativa a Restaurant Bernat, SL.
  
2n) Imposar a Restaurant Bernat, SL, una sanció consistent en multa de 83.125 pessetes?.
  
Intentada la notificació de la Proposta de Resolució amb obertura del tràmit d'audiència a l'inculpat en els termes de l'article 19 del RD 1.398/1993, de 4 d'agost, per mitjà de correu certificat i tornades per caducades en dues ocasions, es procedeix a la notificació a través del tauler d'anuncis de l'Ajuntament de Dénia i de la publicació en el Diari Oficial de la Generalitat Valenciana. No han sigut formulades al·legacions per Restaurant Bernat, SL.
  
Als anteriors fets són d'aplicació els següents fonaments de dret:
  
Sobre la competència:
  
La resolució d'aquest expedient és competència del director general d'Obres Públiques, d'acord amb els articles 18 i 19 del Decret 32/1998, de 31 de març, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
Sobre el procediment
  
En la tramitació del present procediment s'han seguit les vies establertes pel Reial Decret Llei 14/1993, de 4 d'agost, pel qual s'aprova el Reglament del procediment per a l'exercici de la potestat sancionadora, amb les especialitats previstes en el Reglament per a l'execució de la Llei de Costes, article 192 i següents.
  
Sobre el fons
  
Atés que no s'han formulat al·legacions a la proposta de resolució, procedeix donar per reproduïts els fonaments de dret tinguts en compte per l'instructor en formular la proposta.
  
I, per això, resolc:
  
1) Declarar responsable en concepte d'autor de la infracció de la Llei de Costes, consistent a executar obres en la zona de servitud de protecció sense autorització administrativa a Restaurant Bernat, SL.
  
2) Imposar a Restaurant Bernat, SL, una sanció consistent en una multa de 83.125 pessetes.
  
3) Comunicar a Restaurant Bernat, SL, que haurà de fer efectiu el pagament de la multa segons s'indica en el revers de la carta de pagament que s'adjunta. El termini per a efectuar l'ingrés és el que indiquen els articles 3 i 20 del Reglament General de Recaptació, és a dir, si la notificació es fa entre l'1 i el 15 del mes, l'ingrés es farà fins al dia 5 del mes següent o immediat hàbil posterior; i si es fa entre els dies 16 i últim del mes, l'ingrés es farà fins al dia 20 del mes següent o l'immediat hàbil posterior.
  
Transcorregut aquest termini sense haver fet efectiva la sanció s'expedirà el corresponent certificat de descobert per al cobrament per la via de constrenyiment.
  
Contra aquesta resolució, que no exhaureix la via administrativa, es pot interposar un recurs ordinari davant el conseller d'Obres Públiques, Urbanisme i Transports en el termini d'un mes a partir de la recepció de la notificació.
  
Les resolucions que no posen fi a la via administrativa no seran executives mentre no s'haja dictat resolució del recurs ordinari que, si escau, s'haja interposat o haja transcorregut el termini per a la interposició sense que aquesta s'haja produït».